kardosdrur/scandi-wiki huggingface dataset:
Georgenberg

Georgenberg er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Pleystein.

Geografi 
Georgenberg ligger i Naturpark Oberpfälzer Wald, ved grænsen til Tjekkiet hvor nabokommunen er Lesná. Den ligger ved motorvej A 6 (frakørsel Waidhaus) cirka 100 km. fra Nürnberg og 170 km. fra Prag.

Inddeling 
Kommunen består ud over Georgenberg af disse landsbyer og bebyggelser: Bernlohe, Bernrieth, Brünst, Danzerschleif, Dimpfl, Faislbach, Galsterlohe, Gehenhammer, Georgenberg, Hagenhaus, Hammermühle, Hinterbrünst, Krautwinkl, Kühtränk, Leßlohe, Lösselberg, Lösselmühle, Neudorf, Neuenhammer, Neukirchen, Papiermühle, Prollermühle, Rehberg, Rehlohe, Reinhardsrieth, Schmidtlerschleif, Schwanhof, Vorder-Waldheim, Waldheim og Waldkirch.

Eksterne henvisninger 

 Luftfotos af byen
Anne Sofie Nexø Andersen

Anne Sofie Nexø Andersen (født 1989) er en dansk atlet.

Nexø Andersen er medlem af Sparta Atletik, men var frem til 2014 Københavns IF hvortil hun kom 2007 fraTrongårdens IF. Hun var tidligere i Frederiksberg IF i 2008. Hun har vundet to bronzemedaljer i hækkeløb ved de danske mesterskaber.

Anne Sofie Nexø Andersen er datter til den tidligere danske mester i hækkeløb Janne Nexø.

Danske mesterskaber 
  2010 4 x 200 meter inde 1,53,57
  2009 60 meter hæk inde
  2007 100 meter hæk 18,37
  2006 1000 meter stafet
  2005 4 x 200 meter inde 1.56,33
  2004 4 x 200 meter inde
  2003 4 x 100 meter

Personlig rekord 
 100 meter hæk: 15,26 (+0.7) Helsingborg, Sverige 5. juli 2013

Eksterne henvisninger 

 Profil – Anne Sofie Nexø Andersen
 DAF i tal – Anne Sofie Nexø Andersen

Hækkeløbere fra Danmark
Atleter fra Sparta Atletik
Atleter fra Trongårdens IF
Atleter fra Frederiksberg IF
Sprintere fra Danmark
Akutlæge

En akutlæge beskæftiger sig med akutte patienter:

 Præhospitalt på en akutlægebil (dette varetages også af anæstesiologer)
 På en akutmodtagelse med videreuddannelse i akutmedicin

Referencer
Akutmedicin

Akutmedicin er fagområde indenfor medicin som drejer sig om tidlig diagnose og behandling af akutte tilstande som er livstruende eller kan medføre skade, med det formål at nedsætte risikoen for død eller varige skader.

I Danmark er akutmedicin i 2016 ikke et lægespeciale. En læge i Danmark skal for at få anerkendt akutmedicin som fagområde, og derved blive akutlæge, først være speciallæge og dernæst gennemgå et ca. 2 år langt uddannelsesforløb.

Referencer

Eksterne henvisninger 
 Dansk Selskab for Akutmedicin

Lægevidenskab
Irchenrieth

Irchenrieth er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Schirmitz.

Geografi 
Irchenrieth ligger i Planungsregion Oberpfalz-Nord.

Historie 
Irchenrieth hørte til Landgrafschaft Leuchtenberg som i 1712- 14 blev en del af Bayern. Den nuværende kommune blev dannet i 1818. 1. Januar 1978 blev Bechtsrieth og Trebsau indlemmet i kommunen men i 1994 traf borgerne i de to små byer beslutning om igen at danne deres egen kommune.

Eksterne henvisninger 

 Luftfotos
Nissa la bella

"Nissa la bella" er byen Nice' uofficielle hymne på skrevet på Nissart af den franske poet Menica Rondelly i 1912.

Se også

Eksterne henvisninger 

  Hjemmeside dedikeret til sangen
   Nissa la bella (og Niça la bèla) Tekst, MIDI tone, partitur

Nice
Sange fra 1912
Sange fra Frankrig
Mira Awad

Mira Anwar Awad (Arabisk: ميرا عوض; Hebraisk: מירה עווד, født 11. juni 1975) er en arabisk-israelsk sanger, skuespiller og sangskriver. Hun bor i Tel Aviv, Israel. 

I 2009 repræsenterede hun Israel i Eurovision Song Contest sammen med jødisk-israelske Achinoam Nini med sangen There Must Be Another Way. Hun var den første palæstinensiske israeler til at repræsentere Israel ved det Internationale Melodi Grand Prix, og samtidig den første til at synge en israelske Eurovision sang med arabisk tekst.

Barndom og uddannelse 
Mira Awad blev født i byen Rameh i Galilæa, Israel til en arabisk far fra Galilee (Anwar), en læge af profession, og en
bulgarsk mor (Snejanka). Hun studerede på Rimon School of Jazz and Contemporary Music i Ramat HaSharon, Israel.

Sangere fra Israel
Israels Eurovision Song Contest-deltagere
Deltagere ved Eurovision Song Contest 2009
Charles River

Charles River er en flod i Massachusetts, USA. Den er 129 km lang og slanger sig gennem det østlige Massachusetts, inden den munder ud i Massachusetts Bay i Boston.

Charles River udspringer i Echo Lake og tilføres vand derudover fra omkring firs kilder og bække samtidig med, at den passerer 22 større og mindre byer på sin vej til kysten. Dens fald er blot på 107 m fra udspringet til mundingen, hvilket betyder, at dens løb er meget roligt. Den anvendes derfor i stor udstrækning til rekreative og sportslige formål som roning og sejlads.

Flere store undervisningsinstitutioner ligger ved floden, heriblandt Harvard, Boston University og Massachusetts Institute of Technology. Nær mundingen fungerer floden som afgrænsning mellem Boston og Cambridge, og på denne cirka 27 km lange strækning indgår den i parken Charles River Reservation. Her findes blandt andet en dæmning i floden samt et stort set kunstigt skabt bassin, hvor omkring der findes en rig natur og en esplanade.

Vandløb i USA
Massachusetts
Pioneer Valley

Pioneer Valley er et område i Massachusetts, hvorigennem Connecticut-floden løber. Den indgår i det større område omkring denne flod, kaldet Connecticut River Valley, og ligger i den lave del af dette område. Pioneer Valley består af de tre amter Franklin County, Hampshire County og Hampden County. Navnet skyldes en gruppe forretningsfolk, der i 1930'erne søgte at skabe interesse om Springfield, Massachusetts området i turistmæssig sammenhæng.

Massachusetts
Dale i USA
Zipoites 2. af Bithynien

Zipoites (2.) var en yngre søn af den bithynske kong Zipoites, der blev efterfulgt af den ældste søn Nikomedes I som konge af Bithynien. Da Nikomedes kom til magten henrettede han to af sine brødre, men Zipoites anførte et oprør og herskede derefter selvstændigt over store dele af det borgerkrigsramte Bithynien. Broderen hentede de keltiske lejesoldater, galatere, til Lilleasien og brugte dem mod Zipoites, der led nederlag og blev henrettet af Nikomedes.

Personer i antikken
Bithyniens historie
Connecticut-floden

Connecticut-floden er den største flod i New England, USA. Den udspringer i Connecticut Lakes, hvorfra den flyder sydover gennem New Hampshire, langs grænsen mellem New Hampshire og Vermont, gennem det vestlige Massachusetts til Connecticut, hvorfra den udmunder i Atlanterhavet. Den har en samlet længde på 655 km og afvander et område på omkring 29.000 km².

Floden transporterer betydelige mængder af silt, især med smeltevandet om foråret, og dette materiale har gennem tiden udviklet sig til en stor sandbanke i nærheden af udmundingen i havet.

Eksterne henvisninger 

Vandløb i USA
Dronning Ditizele af Bithynien

Ditizele var dronning af Bithynien, kong Nikomedes I's første kone og moder til sønnerne Ziaelas, Prusias og datteren Lysandra. Ditizele var oprindeligt fra Frygien, en naboregion til Bithynien.

Antikken
Bithyniens historie
Personer i antikken
Kvinder i antikken
Ikke-regerende dronninger
Peter Lambert

Peter Lambert er en dansk skuespiller.

Filmografi 
 Blinkende lygter (2000)
 Min søsters børn (2001)
 En kort, en lang (2001)
 Hvor svært kan det være (tv-serie, 2001)
 Humørkort-stativ-sælgerens søn (2002)
 De grønne slagtere (2003)
 En som Hodder (2003)
 Lad de små børn... (2004)
 Adams æbler (2005)
 Anja og Viktor - i medgang og modgang (2008)

Eksterne henvisninger 
 

 

Tjek fødselsår
Skuespillere fra Danmark
Birgitte Bruun (skuespiller)

Birgitte Bruun (født 18. juni 1953) er en dansk skuespillerinde og sangerinde.

Liv og karriere 
Hun er født i København og voksede op i Long Beach, Californien, til hun som 14-årig kom hjem til Danmark.

Bruun blev efter studentereksamen (Ordrup Gymnasium, 1972) uddannet fra Skuespillerskolen ved Odense Teater ved rektor Grethe Holmer i 1975 og har siden optrådt i bl.a. revyer, musicals og lystspil på Det Ny Scala (Nørrebros Teater), Det Ny Teater, ABC Teatret, Odense Teater, Det Danske Teater, Det Ny Musikteater, Jørgen Blaksted Turneen, Harald Jørgensen Turneen, Folketeatret og andre steder. Revyerne har været Rottefælden 1978, 1980 og 1982 og Nykøbing Falster Revyen i 1981. Bruun har ofte optrådt i gæstespil og på turneer i udlandet og har været fast ensemblemedlem af den satiriske berlinske cabaretscene Kartoon.

Hun har siden 1983 specialiseret sig i fortolkninger af sange af bl.a. Bertolt Brecht, Poul Henningsen, Kai Normann Andersen, Jacques Brel og H.C. Andersen på dansk, tysk, og engelsk. Brecht er blevet hendes speciale – oprindeligt inspireret af undervisning og masterlære hos den legendariske Brecht-fortolker fra Berlin Ensemble, Gisela May. I 1990'erne studerede Bruun chanson-sang hos docent ved Det Rytmiske Konservatorium (Hanns Eisler), jazzsangerinden Ruth Hohmann.

Pianister og kapelmestre, som Bruun har samarbejdet med , er bl.a. Torben Kjær, Henrik Sørensen, Leif Greibe, Henrik Krogsgaard, og Svenn Skipper, samt Gisela Mays kapelmester Manfred Schmitz (Berlin).

Sideløbende med skuespillerkarrieren har Bruun uddannet sig på det engelske college British School of Homoeopathy i Bath og har i dag egen homøopatisk praksis i København.

Bruun er kunstnerisk leder af Cabareten, en turnerende scene for litterær cabaret. Desuden underviser hun og holder foredrag.

Birgitte Bruun er niece og guddatter til skuespilleren Birgitte Price (som hun er opkaldt efter).

Filmografi

Tv-serier

Legater og hædersbevisninger 
 1985: Heiberg Selskabets Medalje
 1986: Albertslund Kulturpris
 1990: Jord-og Betonarbejdernes Alternative Kulturpris
 1991: LO's Kultur
 1993: Augustinus Fonden, Knud Højgaard Fonden
 2003: Gelsted-Kirk-Schærfig Kulturprisen og Ole Haslunds Kunstnerlegat
 2005: Jyllands-Postens Fonds legatophold i Berlin, samt Ernst B. Sunds Rejselegat.
 2006: Hvass Fondens Rejselegat samt Karen Marie Thorsens Legat
 2008: Thorvald Larsens og fru Ingeborg Skovs Fonds Legat
 2009: Dansk Dramatikeres Arbejdslegat
 2011: Peter Lies Mindelegat til sangstudier i USA

Referencer

Eksterne henvisninger 
 

Skuespillere fra Danmark
Modtagere af Ole Haslunds Kunstnerfonds legat
Nikomedes 1. af Bithynien

Nikomedes 1. (? – ca. 255 f.Kr.) var konge af Bithynien 278 f.Kr. til ca. 255 f.Kr. efter faderen Zipoites.

Ved sin tronbestigelse henrettede han to af sine brødre, mens en tredje, Zipoites, gjorde oprør og tog kontrol med store dele af kongedømmet. Nikomedes hentede hjælp fra de keltiske lejesoldater, galatere, og fik dem bragt til Lilleasien hvor de hjalp ham med at besejre broderen, som han fik likvideret. Hele Bithynien var således under hans kontrol. Galaterne brugte han også i forsvaret mod en invasion fra kong Antiochos 1. af Seleukideriget, hvis invasion blev slået tilbage.

Nikomedes 1. grundlagde byen Nikomedia og skaffede sig mange allierede i det nordlige Lilleasien, bl.a. blandt de græske handelsbyer.

Nikomedes nåede at blive gift to gange, første gange med frygiske Ditizele, med hvem han bl.a. fik sønnen Ziaelas, og med Etazeta, der pressede Nikomedes til at lade de børn han havde med hende arve i stedet for dem af første ægteskab. For at sikre sine mindreårige børn med Etazeta ved sin død, havde Nikomedes gjort bl.a. farao Ptolemaios 2. af Ægypten og kong Antigonos 2. af Makedonien til værger.

Litteratur 
 David Magie: Roman Rule in Asia Minor, 2 vols. (Princeton University, 1950)
 Tønnes Bekker-Nielsen Founding fathers 2008

Personer i antikken
Bithyniens historie
Salsa (musik)

Salsa er en musikgenre i 4/4-takt. Navnet kommer af det spanske ord for sovs og var tidligere en fællesbetegnelse for mange forskellige latinamerikanske musikgenrer. Navnet salsa blev opfundet i USA i slutningen af 1970'erne som en ny etikette i forbindelse med relanceringen af de mange forskellige latinamerikanske musikgenrer, i stedet for den tidligere betegnelse "latin jazz" tilbage fra 1930'erne og 1940'erne og som op gennem 1970'erne havde mistet sin gennemslagskraft og bevågenhed.

Der er bred enighed om, at betegnelsen oprindeligt stammer fra musikmiljøet i New York, men den anvendes også i dag i de dele af Latinamerika, hvor de forskellige latinamerikanske musikgenrer har sin oprindelse eller dyrkes i væsentlig grad, med Cuba, Colombia og Puerto Rico som de vigtigste lande. Dog er betegnelsen i dag helt specifik og refererer kun til en bestemt hovedgenre. Bemærk dog at der findes forskellige nyere undergenrer, hvor den vigtigste er den cubanske Timbasalsa.

Musikken lyder forskelligt afhængigt af, hvor i verden den komponeres og produceres. Den amerikanskproducerede er ofte mere jazz inspireret, med ofte tydelige rytmer fra xylofon og/eller fløjte. Xylofonen høres ikke i den cubanske salsamusik, der til gengæld meget ofte har flere rytmesektioner, som giver et mere fyldigt, tæt og komplekst rytmemønster. Puerto Rico og Colombia er også betydelige salsaproducerende lande, hvor især Colombias salsa ofte er hurtigere end gennemsnittet, inspireret at genren Boogaloo.

Salsamusik har normalt otte taktslag nummereret 1,2,3,4,5,6,7 og 8. I megen salsamusik findes den såkaldte claves-rytme. Denne markeres på følgende taktslag, hvor 6½ ligger midt imellem taktslag 6 og 7: 2,3,5,6½,8. Denne claves-rytme benævnes 2-3-clave. Der findes også en 3-2-clave og mange flere i f.eks. cubansk Rumba.

Salsas vigtigste og grundlæggende fundament er den cubanske musikgenre Son.

Musikgenrer
Ziaelas af Bithynien

Ziaelas (? – 228 f.Kr.) var konge af Bithynien ca. 254 f.Kr. til 228 f.Kr. efter stedmoderen Etazeta.

Ziaelas var søn af kong Nikomedes 1. og dennes første kone Ditizele, men faderens anden kone Etazeta fik gennemtrumfet, at det skulle være Nikomedes' yngre børn med hende, der skulle arve. Ved faderens død ca. 255, overtog Etazeta styret med kongeriget under beskyttelse af flere stormagter (bl.a. Ægypten og Makedonien). Men Ziaelas vendte hjem fra eksil i Armenien ved kong Sames' hof og erobrede hurtigt magten i Bithynien. Etazeta flygtede med sine børn til Makedonien og Ziaelas blev således den nye konge af Bithynien.

Ziaelas grundlagde byen Ziela, opkaldt efter sig selv. Byens placering er i dag ukendt.

Han blev i 228 f.Kr. myrdet af galatiske tropper. Han blev efterfulgt af sønnen Prusias 1. på den bithynske trone.

Litteratur 
Magie, David: Roman Rule in Asia Minor, 2 vols. (Princeton University, 1950)

 

Personer i antikken
Bithyniens historie
Tjek fødselsår
Frygien

Frygien er betegnelsen for et oldtidsrige i Lilleasien og senere en region delt mellem flere kongeriger og stater. Grænserne er svære at definere. Undertiden dækker de hele det vestlige Lilleasien med undtagelse af kystområderne, og andre gange et mindre område.

Under perserne og senere under Alexander den Store var Frygien en provins, men under romerne ophørte Frygien fuldstændig med at eksistere. Selve navnet var dog fortsat i brug som betegnelse for et løst defineret område i Lilleasien.

Den græske historiker Herodot skrev i 400-tallet f.Kr, at der var uenighed om, hvilket sprog der var ældst. For at finde svaret, holdt man to spædbørn isoleret sammen med en stum tjenestepige. Det første ord, det ene barn ytrede, var bekos, der betød "brød" på frygisk. Deraf sluttede man, at frygisk var det ældste af alle sprog.

Henvisninger

Se også 
 Frygerne

Anatolien
Antikken
Asia (romersk provins)
Portland (Maine)

Portland er den største by i den amerikanske delstat Maine. Byen ligger i den sydlige del af delstaten i Cumberland County ved Atlanterhavskysten. Portland er i dag det økonomiske og kulturelle centrum i Maine og et populært turistmål på grund af det historiske havneområde. Byen har  indbyggere, med forstæder er indbyggertallet på cirka 230.000.

Historie 

Byen har haft flere navne. Indianerne som først boede her kaldte stedet "Machigonne". Briterne som slog sig ned her i 1632 og etablerede en handels- fiskeri- og havneby kaldte byen for "Casco", senere "Falmouth" i 1658. Byen blev lagt i ruiner af wampanoagerne i 1675, og igen i 1775 af briterne under uafhængighedskrigen.

En del af Falmouth som blev kaldt "The Neck" ("Halsen") blev udbygget som havneområde, separeret fra resten af byen, og fik navnet "Portland" i 1786. Portland var delstatshovedstad i Maine fra da staten blev medlem i 1820 til 1832 da hovedstaden blev flyttet til Augusta.

I 1866 nedbrændte meget af Portland til grunden på uafhængighedsdagen 4. juli. Byen blev genopbygget med sten- og murbygninger.

Referencer

Eksterne henvisninger 
 Officielle hjemmeside

Byer i Maine
Zipoites

Zipoites kan henvise til flere personer:

 Zipoites af Bithynien - fyrste 326 f.Kr.-278 f.Kr.
 Zipoites 2. af Bithynien - dennes søn, kortvarigt fyrste over dele af Bithynien
Joel Kinnaman

Joel Kinnaman (født 25. november 1979 i Stockholm) er en svensk skuespiller. Han har blandt andet spillet Stephen Holder i den amerikanske krimiserie The Killing, Takeshi Kovacs i sæson 1 af sci-fi-serien Altered Carbon og været med i det alternative historiedrama For All Mankind.

Filmografi i udvalg 
 Arn - Tempelridderen (2007)
Arn - Riget ved vejens ende (2008)
Simon & Malou (2009)
Johan Falk-filmserien (2009-2012)
Easy Money (2010)
 The Killing (2009-2014)
RoboCop (2014)
 Suicide Squad (2016)
Altered Carbon (2018)
Hanna (2018)
For All Mankind (2019-)
Tre sekunder (2019-)
The Suicide Squad (2021)

Eksterne henvisninger 
 

Skuespillere fra Sverige
Personer fra Stockholm
Binghamton

Binghamton er en by i den amerikanske delstat New York med et areal på 28,6 kvadratkilometer og en befolkning på cirka 48.000 indbyggere (2003). Byen ligger cirka 90 km syd for Syracuse cirka 10 km nord for grænsen til delstaten Pennsylvania. Afstanden til New York City er 222 km eller 286 km med bil.

Binghamton er amtshovedstad i Broome County. 

Vigtige virksomheder i byen er IBM, Lockheed Martin, BAE Systems og L-3 Communications – alle indenfor højteknologisektoren. 

State University of New York har en campus i Binghamton; den opererer relativt selvstændigt og er bedst kendt under navnet Binghamton University.

Greater Binghamton Airport betjener byen.

Kendte personer fra Binghamton 
 Robert Jager, komponist, musikpædagog og dirigent
 Jack Sharkey, bokser – verdensmester i sværvægt
 Douglas Harry Wheelock, astronaut
 Bridget Moynahan, skuespillerinde

Eksterne henvisninger 
 Officielle hjemmeside

Byer i New York
Frankfurter Tor

Frankfurter Tor er en plads i bydelen Friedrichshain i Berlin, Tyskland. Pladsen forbinder Frankfurter Allee og Karl-Marx-Allee med Petersburger Strasse og Warschauer Strasse.

Selv om navnet antyder det, ligger pladsen ikke på samme sted som byporten Frankfurter Tor, der var en del af Berliner Zollmauer. Byporten var beliggende ca. 800 m. vest for pladsen. De karakteristiske bygninger omkring pladsen er tegnet af Hermann Henselmann og opført 1957-1961.

Under pladsen ligger U-Bahn-stationen Frankfurter Tor.

Eksterne henvisninger 
 

Bygninger, konstruktioner og anlæg i Berlin
C&A

C&A, formelt C&A Mode KG, er en international kæde af tøjbutikker med hovedsæde i Düsseldorf og Vilvoorde ved Bruxelles.

Kæden har butikker i Belgien, Bosnien-Hercegovina, Brasilien, Frankrig, Kina, Kroatien, Italien, Luxembourg, Mexico, Nederlandene, Polen, Portugal, Rumænien, Rusland, Schweiz, Serbien, Spanien, Schweiz, Slovakiet, Slovenien, Tjekkiet, Tyrkiet, Tyskland, Ungarn og Østrig. C&A omsætter for 6,8 mia. euro (2011/2012) og beskæftiger 36.000 ansatte. Antallet af butikker var i 2007 1.200, hvoraf de 400 er beliggende i hovedmarkedet, Tyskland.

Kæden blev grundlagt som et tekstilfirma i Nederlandene i 1841 af brødrene Clemens og August Brenninkmeijer. Brødrene lod deres forbogstaver danne navnet. Det er dog først i 1861, at brødrene åbner den første C&A-butik. Det sker i Sneek i Nederlandene.

Virksomheden ejes stadig af familien Brenninkmeijer, der er en af landets rigeste familier. Familien bor i dag i skattely i Schweiz.

C&A er medlem af European Retail Round Table.

C&A i Danmark 
Som led i en større ekspansionsbølge sidst i 1990'erne gik C&A ind på det danske marked med en butik på Vestergade i Odense i oktober 1995. Den anden butik åbnede på Strøget i Århus i marts 1997, mens dørene blev slået op til den tredje butik på Strøget i København i september 1997. Butikken i Århus lukkede i februar 1999, mens forretningerne i Odense og København fulgte efter senere samme år. To år senere trak kæden sig også ud af Storbritannien, ligesom man i 2009 trak sig ud af Argentina.

Ultimo september 2013 åbnedes 2 nye afdelinger atter i Danmark i hhv. City Vest i Aarhus og Kolding Storcenter.

Eksterne henvisninger og kilder 

 C&A's internationale hjemmeside

Etableret i 1841
Tøjbutikskæder
Beklædningsvirksomheder fra Nederlandene
Detailvirksomheder fra Belgien
Detailvirksomheder fra Tyskland
P3 Nyheder

P3 Nyheder er navnet på nyhedsudsendelserne på DR's P3. Programmet sendes hver time fra 6-18 alle ugens dage. Om aftenen og om natten sender P3 i lighed med de andre DR-kanaler Radioavisen.

P3 Nyheder blev etableret i 2001, med første udsendelse 02-01-2001 kl 12:00, og har sidste udsendelse d. 23. december 2021. P3 Nyheder er karakteriseret ved at formidle nyhederne på et mere ungt og direkte sprog end Radioavisen.

Referencer

Eksterne henvisninger 
 P3 Nyheders hjemmeside

Radioprogrammer fra Danmarks Radio
Etableret i 2001
Søs Marie Laybourn

Søs Marie Serup Laybourn (tidligere Søs Marie Serup; født 13. juli 1974 i Kalhave) er en dansk pressechef og politisk kommentator.

Serup Laybourn, der er landmandsdatter, blev cand.phil. i engelsk fra Syddansk Universitet i 2000 med suppleringsfag i medievidenskab fra Aarhus Universitet.

Hun blev i 2003 ansat i Venstres Pressetjeneste på Christiansborg, og blev i 2005 partiets pressechef. Efter folketingsvalget 2007 og den deraf følgende regeringsrokade blev hun særlig rådgiver for finansminister Lars Løkke Rasmussen. Da denne i april 2009 overtog statsministerposten som følge af Anders Fogh Rasmussens tilbagetræden, blev Søs Marie atter Rasmussens særlige rådgiver.

I marts 2010 blev hun leder af Venstres Center for kommunikation og politik. Hun fratrådte denne stilling 14. marts 2011 og skrev i en udtalelse: "Jeg er uenig i de strategiske beslutninger, der bliver truffet og har været det igennem nogen tid. Derfor må jeg naturligvis tage den professionelle konsekvens at fratræde min stilling."

I september 2011 startede hun kommunikationsvirksomheden BY SERUP.

Fra november 2013 har Søs Marie Serup været politisk kommentator på B.T. Fra april 2013 var hun desuden fast kommentator på programmet "1240K" på TV 2 News sammen med først Kristian Madsen (Politiken) og derefter med Amalie Kestler (Politiken). I februar 2015 lancerede TV2 News en stribe nye magasiner, bl.a. Indenfor Murene med Søs Marie Serup og Hans Engell som faste kommentatorer hver torsdag. Søs Marie Serup har desuden fungeret som flittigt brugt kommentator i forbindelse med Folketingsvalget 2015 og er fast politisk kommentator i News & Co. på TV2 NEWS og Besserwisserne.

Søs Marie Serup udgav i 2018 bogen "Da Kvinder tog magten" på Gads forlag https://gad.dk/da-kvinder-tog-magten og i 2021 udgav hun sammen med Mikkel Faurholdt bogen "SKABEREN TABEREN FRELSEREN? Historien om Dansk Folkeparti" https://gad.dk/skaberen-taberen-frelseren også på Gads Forlag.

Referencer 

Embedsmænd fra Danmark
Spindoktorer
Personer i Kraks Blå Bog